На основу члана 32. Закона о локалној самоуправи („Службени гласник РС“бр. 129/2007, 83/2014 - др. закон, 101/2016 - др. Зако, 47/2018 и 111/2021-др.закон), члана 52. Закона о планирању и изградњи („Службени гласник РС“ бр. 72/2009,81/2009-испр., 64/2010- одлука УС, 24/2011, 121/2012, 42/2013-одлука УС, 50/2013-одлука УС, 98/2013- одлука УС,132/2014, 145/2014 и 83/2018, 31/2019, 37/2019 – др.закон, 9/2020, 52/2021 и 62/2023) и члана 12.Правилника о начину и поступку избора чланова комисије за стручну контролу планских докумената, комисије за контролу усклађености планских докумената, комисије за планове јединице локалне самоуправе и комисије за стручну контролу урбанистичког пројекта, праву и висини накнаде члановима комисије, као и условима и начину рада комисија („Службени гласник РС“бр.32/2019) и члана 40.Статута општине Медвеђа („Службени гласник града Лесковца “, број 9/2019),

Скупштина oпштине Медвеђа на 3. седници одржаној 29.априла 2024. године, доноси

Р Е Ш Е Њ Е

О ОБРАЗОВАЊУ КОМИСИЈЕ ЗА ПЛАНОВЕ

ОПШТИНЕ МЕДВЕЂА

Члан 1.

 Образује се Комисије за планове општине Медвеђа (у даљем тексту: Комисија) у следећем саставу:

1. Влада Бабић из Медвеђе, спец. струк. инж. геодезије, председник,
2. Спасоје Ђорђевић из Лесковца, дипл.инж.арх., члан на предлог Министра надлежног за послове просторног планирања и урбанизма
3. Весна Стојановић из Ниша, дипл.инж.грађ., члан на предлог Министра надлежног за послове просторног планирања и урбанизма
4. Јелена Савићевић из Медвеђе, дипл.инж. арх., члан,
5. Словенка Коцић, из Лесковца, дипл.инж.грађ, члан,
6. Марко Ђорђевић из Равне Бање, дипл.правник, секретар Комисије,
7. Јелена Видојевић из Разгојне, административни радник за потребе Комисије.

Члан 2.

 Чланом 52. Закона о планирању и изградњи и чланом 13. Правилника о условима и начину рада Комисије за стручну контролу планских докумената, Комисије за контролу усклађености планских докумената и Комисије за планове јединице локалне самоуправе прописана је обавеза локалних самоуправа да формирају Комисију за планове.

 Чланом 12.став 2. Правилника о начину и поступку избора чланова комисије за стручну контролу докумената, комисије за планове јединице локалне самоуправе и комисије за стручну контролу урбанистичког пројекта, праву и висини накнаде члановима комисије, као и условима и начину рада комисија („Службени гласник РС“ број 32/2019) прописано је да једна трећина чланова Комисије за планове јединице локалне самоуправе именује на предлог министра надлежног за послове просторног планирања и урбанизма.

 Сагласно одредбама члана 2.став 1 тачка 5) и члана 7.став 1. Закона о министарствима („Сл.гласник РС“, број 128/2020 и 116/2022) којим су образована министарства и утврђен њихов делокруг, Министарство грађевинарства, саобраћаја и инфраструктуре надлежно је за обављање послова државне управе који се односе на урбанизам и просторно планирање.

 Задатак Комисије је да обавља стручне послове у поступку израде и спровођења планских докумената из надлежности јединице локалне самоуправе, обавља стручну контролу планских докумената из надлежности јединице локалне самоуправе и обавља

послове јавног увида у плански документ из надлежности јединице локалне самоуправе, у складу са Законом којим се уређује планирње и изградња.

Члан 3.

 Мандат Комисије траје 4 године.

Члан 4.

 Председнику и члановима за рад у Комисији припада накнада по одржаној седници и то:

-износ 7.000,00 динара Председнику, члановима именованих на предлог надлежног министарства и члановима који нису у радном односу у органима Општине Медвеђа,

-износ 4.000,00 динара члановима који су у радном односу у органима Општине Медвеђа, секретару и административном раднику.

- износ 5.000,00 динара за стручна лица ангажована по позиву.

Члан 5.

 Комисија ближе уређује свој рад пословником о раду Комисије.

 Пословник о раду комисије предлаже председник комисије и доноси га комисија већином гласова на конститутивној седници.

Члан 6.

 Решење ступа на снагу у року од 8 дана од дана објављивања у „Службеном гласнику града Лесковца“.

ПОУКА О ПРАВНОМ СРЕДСТВУ: Против овог Решења не може се изјавити жалба, али се може покренути управни спор у року од 30 дана од дана пријема решења.

Решење доставити:

- члановима Комисије,

-Архиви.

СКУПШТИНА ОПШТИНЕ МЕДВЕЂА

06 Број: 06-24/2024/18 од 29. априла 2024. године

 ПРЕДСЕДНИК

 СКУПШТИНЕ ОПШТИНЕ

 Станко Милошевић,дипл.прав.